《同陈公彦推官登峨嵋亭》
宋代·郭祥正

新亭彼谁搆，名因翰林揭。惟南极空旷，朗咏佳兴发。

倾盖忘形极，辄莫叹华发。归帆天外低，渡鸟云端没。

中原峥嵘际，天堑限楚越。宁知承平来，但见山花歇。

君相方圣贤，胡为念京阙。但穷林泉乐，蹑屐上崷崒。

酒量孰先降，樽罍未云竭。欲寻太白坟，草间迷断碣。

神交无古今，清风来飘忽。征辔还催人，东峰挂寒月。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。